open-index/open-wikipedia-markdown huggingface dataset:
Debreceni rahvusvaheline lennujaam

**Debreceni rahvusvaheline lennujaam** (IATA: DEB; ICAO: LHDC) on Ida-Ungari kõige olulisem ja suurima reisijate arvuga lennujaam. See on üks viiest Ungari rahvusvahelisest lennujaamast. Reisijate arvu poolest on see teine Ungari lennujaam Budapesti Ferenc Liszti rahvusvahelise lennujaama järel. Alates 2001. aastast käitab lennujaam rahvusvahelisi lende.  2020. aastal läbis lennujaama 122 742 reisijat. 

Lennujaam asub kesklinnast 7 km lõuna suunas ja 5 km Debreceni raudteejaamast lõuna suunas. 

Lennujaama kutsung on Debrecen Info sagedusel 125,9 MHz. 

## Ajalugu

Lennujaama ajalugu ulatub 20. sajandi algusse. Esimene ametlik lend (postilend) toimus 1930. aastal. Sestpeale toimusid regulaarselt lennud Budapesti ja Debreceni vahel ning lennud teistesse suurematesse lennujaamadesse Ungaris. Sellel ajal oli lennujaam kasutuses ka militaarlennujaamana. Teise maailmasõja ajal kasutati lennujaama Ungari sõjalennukite baasina. Aastatel 1951–1990 kasutati lennujaama Nõukogude Liidu sõjalennukite hoiustamiseks. Pärast 1990. aastat kasutasid lennujaama harrastus- ja spordipiloodid. 

1994. aastal otsustas Debreceni linn koostada lennujaama arengukava. 2001. aastal alustati lennujaama ehitustöid. 29. mail 2001 sai lennujaamast avalik lennujaam, mis jäi suletuks liinilendudele. 29. detsembril 2002 avati lennujaam ka rahvusvahelistele liinilendudele. Alates 22. aprillist 2004 on lennujaam avatud piiriületuseks. 1. mail 2006 taastati lennud Budapesti ja Debreceni vahel. Lennuliinid suleti sama aasta oktoobris. 

18. juunil 2012 alustas Wizz Air lende Lutoni lennujaama kolm korda nädalas. Alates 2013. aastast kasvas lendude arv viie lennuni nädalas. 15. detsembril 2012 alustas Wizz Air lendamist Eindhovenisse Hollandis.  2014. aastal ehitati lennujaama juurde lennuakadeemia koos lennusimulaatoriga, kus treenitakse koostöös Debreceni Ülikooliga tulevasi piloote Wizz Airi jaoks. 16. detsembril 2015 sai Debreceni lennujaamast Wizz Airi 22. baas. 

## Tänapäev

2019. aastal jõudis reisijate arv 600 000 reisijani, aasta hiljem läbis lennujaama ligi 120 000 reisijat. 

Pärast koroonakriisi leevenemist 2021. aastal taasavas Wizz Air oma baasi Debreceni lennujaamas. Alates 5. juunist 2021 toimuvad lennud taas Debreceni ja Eindhoveni vahel ning alates 12. juunist 2021 taastusid lennud Debreceni ja Londoni vahel. 

14. ja 15. detsembril 2021 avas Wizz Air kaks uut lennuliini Kiievisse ja Brüsselisse ning taastas lennuliinud Tel Avivi ja Moskva vahel. Lennud Kreekasse taastusid sama aasta suvel. 

Lähiaastatel on plaanis Debreceni lennujaama laiendus. Plaanitakse ehitada juurde uus terminal, avada uus õhkutõusurada ning luua uus ala lennukite jaoks. 

## Maapealne transport
* Buss – peamine avalik transport Debreceni lennujaama ja kesklinna vahel toimub bussiliinidega. Käigus on kaks otseliini Airport 1 ja Airport 2. Airport 1 sõidab lennu- ja rongijaama vahel ning Airport 2 lennujaama ja linna põhjaosa vahel. 

* Auto – lennujaama jõudmiseks saab kasutada ka autot või taksot. Selleks tuleb sõita mõõda maanteed Route 47. 

## Viited
Juliane Koepcke

**Juliane Margaret Beate Koepcke** (10. oktoober 1954 Lima, Peruu) on saksa terioloog, kes oli 1971. aastal LANSA lennu 508 ainus ellujäänu, elades üle ligi 3-kilomeetrise kukkumise.

Koepcke sündis Limas, tema vanemad Hans-Wilhelm ja Maria olid Kieli ülikooli lõpetanud zooloogid, kes olid Limasse kolinud 1950. aastal, et sealset faunat uurida. 1968. aastal, kui Koepcke oli 14-aastane, rajasid ta vanemad Amazonase vihmametsa Panguana uurimisjaama ja nad kolisid sinna, kus ta õppis ka džunglis ellujäämist. Haridusametnike vastuseisu tõttu oli ta sunnitud tagasi tulema Limasse, kus ta õppis Alexander von Humboldti nimelises saksa koolis.

## Lennuõnnetus
Detsembris 1971 oli Koepcke koos ema Mariaga Limas. Ema oli tahtnud Panguanasse tagasi lennata 19. või 20. detsembril, kuid Koepcke tahtis ka osaleda kooli lõputseremoonial 23. detsembril. Ema nõustus ja selle asemel otsustasid nad lennata 24. detsembril, kuid siis olid kõik lennud välja müüdud peale ühe – firma Líneas Aéreas Nacionales S.A. oma. Isa soovitas neil sellega mitte lennata lennufirma halva maine tõttu, kuid sellest hoolimata broneerisid nad kohad. Lennuk väljus Limast 24. detsembril 1971 natuke enne keskpäeva suunaga Iquitosesse vahepeatusega Pucallpas. Lennu ajal sattus lennuk 6,4 km kõrgusel äikesetormi ja turbulentsi kätte, kuid hoolimata ohtlikust ilmast otsustas meeskond lendu jätkata. Lennukile lõi välk sisse ja see purunes õhus. Koepcke, turvavööga kinnitatud, kukkus kolm kilomeetrit Amazonase vihmametsa ja jäi ellu.

Järgmised 11 päeva veetis Koepcke džunglis, jälgides isa õpetusi džunglis ellujäämise kohta, jõudes 9 päeva pärast laagriplatsile, kus ta leidsid misjonärid. Nad andsid talle esmaabi ja viisid ta asustatumasse kohta, kus ta viidi helikopteriga haiglasse. Haiglas sai ta uuesti isaga kokku ja aitas pärast paranemist otsijaid lennukirusude ja surnukehade otsingul. Tema ema surnukeha leiti 12. jaanuaril 1972. Selgus, et ta oli õnnetuse üle elanud, kuid suri enne päästjate saabumist.

## Õpingud ja karjäär
Koepcke, kes varem ei olnud Saksamaal olnud, kolis isa soovil 1972. aastal Frankfurti, kus ta elas tädi ja vanaema juures. Saksamaal elades taastus ta täielikult ja sarnaselt vanematega astus Kieli ülikooli. Ta lõpetas ülikooli 1980. aastal ja kaitses doktorikraadi 1987. aastal Müncheni Ludwig Maximiliani Ülikoolis Peruu vihmametsa nahkhiirekoloonia teemal. 1989. aastal abiellus ta entomoloog Erich Dilleriga. Ülikoolis õppides ja pärast lõpetamist tuli ta Peruusse tagasi teadustööd tegema ja 2000. aastal, pärast isa surma, võttis ta üle Panguana uurimisjaama.

## Teosed
10. märtsil 2011 avaldas kirjastus Piper Verlag Koepcke autobiograafia "Als ich vom Himmel fiel" ('kui ma taevast kukkusin'), mille eest anti talle 2011. aastal Corine kirjandusauhind (*Corine – International Book Prize*).

1998. aastal tootis filmilavastaja Werner Herzog Koepcke loost filmi "Wings of Hope". Detsembris 1971, kui Herzog oli filmi "Aguirre, Jumala viha" ("Aguirre, der Zorn Gottes") jaoks võttepaika otsimas, oleks ta äärepealt reisinud sama lennuga, millega Koepcke lendas, kuid viimasel minutil ta plaanid muutusid.
Kingnokk

**Kingnokk** (ka *abu markub*; *Balaeniceps rex*) on pelikaniliste seltsi kingnoklaste sugukonda kuuluv linnuliik. Ta on kingnoklaste sugukonna ainus elusolev esindaja.

Nimi tuleneb tema suurest nokast, mis kujult meenutab puust kinga.

## Välimus
Linnu sulestik on hallikassinine, silmad on suured ja kollast värvi ning peas on sulgedega hari. Iseloomulik tunnus on suur nokk, mis on poegadel hästi näha paarikümmend päeva pärast munast koorumist ning on välja kujunenud 43. elupäevaks. Noka otsas on terav kõver konks. Samuti on lindudel pikad peenikesed jalad suurte taldadega, millega on lihtsam soises pinnases kõndida. Täiskasvanud lind kaalub 4–7 kg. Kehapikkus on 110–140 cm pikk, isased linnud on emastest suuremad ning neil on ka suurem nokk. Tiiva siruulatus 230–260 cm. Noorlinnud on täiskasvanutest tumedama sulestikuga.

## Levik ja arvukus

Kingnokk on levinud Ida-Aafrikas Lõuna-Sudaanist kuni Sambiani ning tegemist on paikse linnuga.

Kingnoka koguarvukus maailmas on hinnanguliselt 3300–5300 ning see on vähenemas. Kingnokk võib vabas looduses elada 35-aastaseks.

## Pesitsemine ja elupaik
Kingnokal on oma kindel territoorium, kuhu ta oma pesa ehitab ja seda kaitseb. Linnud on sigimise poolest monogaamsed. Kingnokk ehitab suuri ja lapikuid pesasid tavaliselt soodes vee peale või ujuvale taimestikule, pesa suurus võib ulatuda kuni 3 meetrini. Pesas on 1–3 muna, millest tavaliselt võib ainult üks poeg välja kooruda umbes kuu hiljem. Noorlinnud saavad lennuvõimeliseks umbes 100 päeva hiljem ja suguküpseks kolmeaastaselt. Kingnokad on oma poegade suhtes väga kaitsvad ning tavaliselt ehitavad nad pesi raskesti ligipääsetavatesse kohtadesse.

## Toitumine
Kingnokk on loomtoiduline, ta toitub tavaliselt kaladest, kahepaiksetest ja madudest, kuid toidulauale võivad jõuda ka väiksemad krokodillid. Nende taktikaks toidu saamisel on püsida liikumatult paigal ja oodata saaklooma või liikuda vees väga aeglaselt. Samuti liikudes hapnikuvaestes veekogudes annab võimaluse lihtsamini süüa saada, sest kalad ujuvad veepinna lähedal hapniku hankimiseks.

## Käitumine
Kingnokad elavad üksikult. Harva võib neid näha toidu nappuse tõttu ühes piirkonnas liikumas või siis sigimisperioodi ajal. Tavaliselt kingnokad häält ei tee, kuid pesitsemise ajal või teise linnuga kohtumisel klõbistavad nad nokka.

## Ohustatus
Kingnokk on ohustatud liik ning ta on kantud punasesse raamatusse. Kohalikud elanikud püüavad neid toidu ja raha teenimise pärast. Lisaks saadakse raha ka turismi pealt jõeekskursioonide kaudu.

## Viited
Omad poisid

**"Omad poisid"** (inglise keeles "Goodfellas") on Martin Scorsese lavastatud 1990. aasta Ameerika Ühendriikide mängufilm. Filmi stsenaariumi kirjutasid Nicholas Pileggi ja Scorsese ning filmi produtsent oli Irwin Winkler. 

Filmi stsenaarium põhineb Pileggi 1985. aasta dokumentaalsel maffiateemalisel raamatul "Wiseguy". Peaosi mängivad Robert De Niro, Ray Liotta, Joe Pesci, Lorraine Bracco ja Paul Sorvino. Film jutustab gangster Henry Hilli ning tema sõprade ja pere tõusust ja langusest aastatel 1955–1980.

Scorsese pani esialgu filmi pealkirjaks "Wise Guy" ja lükkas filmi loomist edasi, kuid koos Pileggiga sai hiljem pealkirjaks "Goodfellas". Selleks, et valmistuda enda rollideks, vestlesid De Niro, Pesci ja Liotta tihti Pileggiga, kes jagas nendega ka raamatu kirjutamisest üle jäänud uurimismaterjali. Pesci ütluse kohaselt andis Scorsese näitlejatele proovides improviseerides vabaduse teha, mida nad soovisid. Lavastaja märkis kõik improviseeritu üles ning valis hiljem välja enda lemmikud, mille ta lisas lõplikku stsenaariumisse, mille järgi näitlejad filmivõtetel näitlesid.

"Omad poisid" esilinastus 9. septembril 1990. aastal 47. Veneetsia filmifestivalil, kus Scorsese pälvis parima režissööri Hõbelõvi. Film esilinastus Ameerikas 19. septembril 1990. Linateose eelarve oli 25 miljonit dollarit ja film teenis 47 miljonit piletitulu. Pärast esilinastust kiideti filmi arvukalt: filmiarvustuste veebilehe Rotten Tomatoes kohaselt oli tegemist Martin Scorsese karjääri kõrgpunktiga. "Omad poisid" oli nomineeritud ka kuuele Oscarile, sealhulgas parima filmi ja parima lavastaja kategoorias ning Pesci võitis parima meeskõrvalosatäitja Oscari. Film võitis viis Briti Filmi- ja Telekunsti Akadeemia auhinda, k.a parima filmi ja parima lavastaja kategoorias. 

Linateost "Omad poisid" peetakse üheks ajaloo parimaks filmiks, eriti kriminaalfilmide seas. 2000. aastal luges Ameerika Ühendriikide Kongressi raamatukogu filmi "kultuuriliselt, ajalooliselt ja esteetiliselt tähtsaks" ning lisas selle säilitamiseks riiklikku filmiregistrisse. Linateose sisu ja stiili on järele tehtud mitmes filmis ja telesarjas.

## Osatäitjad

## Vaata ka
* AFI's 100 Years...100 Movies
* Ajakirja Time 100 parimat filmi läbi aegade

## Viited

## Välislingid
* poisid" filmiarvustuste lehel Rotten Tomatoes 
* 
*
Kitsing

**Kitsing** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kitsing 244 inimesel: 121 mehel ja 123 naisel. Perekonnanimede levikult on Kitsing meeste puhul 629. kohal ja naiste puhul 686. kohal.

Kitsing oli levinumaks nimeks vanuserühmas 5–9 aastat, kus seda oli 10 000 elaniku kohta 2,75. Perekonnanimi Kitsing oli kõige sagedasem Viljandi maakonnas, kus seda kandis maakonna 10 000 elaniku kohta keskmiselt 5,93 inimest.

19. sajandi algul pandi pärisorjusest vabastamise käigus talupoegadele Põltsamaa, Kambja, Peetri, Saarde, Viljandi, Tarvastu ja Kõpu kihelkonna seitsmes mõisavallas perekonnanimeks Kitzing ja Kitsing.

1930. aastate nimede muutmise kampaania käigus vahetati Eestis kahel korral perekonnanimi Kitsing, vastavalt nimede Aasmäe ja Kirsipõld vastu.

## Nime kandjaid
*Ene-Lille Kitsing-Jaanson, eesti korvpallur (1934–2013)
*Jaak Kitsing, Vabadussõja veteran (1893–1981)
*Jüri Kitsing, eesti kergejõustiklane (1907–1941)
*Kristjan Kitsing, eesti korvpallur (1990–)
*Talis Kitsing, eesti tõiselusarjategelane, kikkpoksitreener ja poliitik (1976–2009)
*Toomas Kitsing, Eesti kergejõustiklane (1939–1968)
*Toomas Kitsing, eesti autosportlane (1963–)

## Viited

## Välislingid
*
Irukandji meduus

**Irukandji meduus** on üks ülimürgiste täringmeduuside liike. 

Täiskasvanud isend on umbes kuupsentimeetri (1 cm³) suurune. Nad on ühed kõige väiksemad ja mürgiseimad meduusid maailmas. Nad elavad Austraalia põhjapoolsetes merevetes. Nad suudavad oma ohvreid nõelata, põhjustades Irukandji sündroomina tuntud seisundi, mis võib lõppeda surmaga. On teada umbes 16 Irukandji liiki, millest tuntuimad on *[[Carukia barnesi]]*, *[[Malo kingi]]*, *[[Malo maxima]]*, *[[Malo filipina]]* ja *[[Malo bella]]*.

Irukandji sündroomile andis 1952. aastal nimetuse Hugo Flecker, kes kirjeldas esimesena nende meduuside põhjustatud mürgistuse sümptomeid. Sündroom sai nimetuse Irukandji rahva järgi, kes asustavad rannikuriba Queenslandi osariigi linnast Cairnsist põhja pool. Nõelata saanud inimesed haigestuvad raskelt, kuid jäävad enamasti ellu. Kohalik toksikoloog Jamie Seymour tegi meduusist dokumentaalfilmi "Killer Jellyfish".

2015. aastal avastasid Põhja-Queenslandi teadlased tõendeid selle kohta, et Irukandji meduusid jahivad aktiivselt oma saaki.

## Viited
Ante Pavelić

**Ante Pavelić** (14. juuli 1889 Bradina – 28. detsember 1959 Madrid) oli Horvaatia fašistlik poliitik ja jurist. Ta oli Ustaša liikumise asutaja ja juht. Aastatel 1941–1945 oli ta Sõltumatu Horvaadi Riigi juht tiitliga *poglavnik* 'peamees'.

Ta sündis aastal 1889 Bradinas Bosnias ja Hertsegoviinas Austria-Ungaris. Ta lõpetas aastal 1910 Zagrebi Ülikooli õigusteaduskonna.

Kui kuningas Aleksandar I aastal 1929 diktatuuri välja kuulutas, asus ta Itaaliasse ning hiljem Viini, seejärel uuesti Itaaliasse, kus ta elas valenimede all.

6. aprillil 1941 tungis Saksamaa Jugoslaaviasse. Ta oli 10. aprillist 1941 kuni 8. maini 1945 Sõltumatu Horvaadi Riigi juht (poglavnik).
Töö (ajaleht)

**Töö** *: politikaline, majandusline, teadusline ja ilukirjandusline nädalaleht* oli aastatel 1908–1909 Tallinnas välja antud Eestimaa Ametiühingute ajaleht.

Ajaleht ilmus 1908. aasta detsembrist kuni 1909. aasta detsembrini, algul kord kuus, seejärel aga nädalalehena, kokku 20 numbrit. Nädalaleht suleti Venemaa keisririigi valitsusasutuste korraldusel 1909. aastal.

Ajalehe toimetamises osalesid Eesti sotsiaaldemokraatliku liikumise menševikest (August Rei) ja bolševikest (Johannes Elbe, Jaan Saks, Jaan Anvelt, Villem Buk, Juhan Lilienbach, Hans Pöögelmann jt) liikmed.
Kiil (perekonnanimi)

**Kiil** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kiil 320 inimesel: 146 mehel ja 174 naisel. Perekonnanimede levikult oli Kiil meeste puhul 480. kohal ja naiste puhul 416. kohal.

Kiil oli levinumaks nimeks vanuserühmas 80–84 aastat, kus seda oli 10 000 elaniku kohta 2,98. Nime kandja oli keskmiselt 43 aasta vanune. Perekonnanimi Kiil oli kõige sagedasem Saare maakonnas, kus sellist nime kandis maakonna 10 000 elaniku kohta keskmiselt 22,90 inimest.

19. sajandi algul pandi pärisorjusest vabastamise käigus talupoegadele Kodavere, Võnnu, Karja, Püha, Kihelkonna, Ambla, Hanila, Valjala, Kaarma, Pühalepa, Sangaste ja Nissi kihelkonna 16 mõisavallas perekonnanimeks Kiel ja Kiil.

1930. aastate nimede muutmise kampaania käigus võeti Kiil uueks nimeks ühel korral, kui loobuti nimest Treiberg.

## Nime kandjaid
*Allan Kiil, Eesti ärijuht, poliitik, ujuja ja sporditegelane (1963–2021) 
*Arnold Kiil, eesti karikaturist ja ajakirjanik (1925–1995)
*Kai Kiil, norra muusik (1947–)
*Urmas Kiil, eesti õpetaja, ajakirjanik ja suhtekorraldaja
*Virve Kiil, eesti klaasikunstnik (1973–)

## Viited

## Välislingid
*
Karim Bagheri

**Karim Bagheri** (pärsia keeles کريم باقری; sündinud 20. veebruaril 1974 Tabrīzis) on endine Iraani jalgpallur (poolkaitsja).

Ta mängis sellistes klubides nagu Persepolis, Bielefeldi Arminia ja Charlton Athletic.

Iraani jalgpallikoondises mängis ta aastatel 1993–2010 kokku 87 korda ja lõi 50 väravat. Ta on Ali Daei järel Iraani koondise läbi aegade paremuselt teine väravakütt. Iraani koondisega osales ta 1998. aasta maailmameistrivõistlustel ning 1996. ja 2000. aasta Aasia meistrivõistlustel.

## Viited
Asunik (ajakiri, 1910)

**Asunik** *: Eesti wäljarändajate ja asunikkude häälekandja* oli 1910. aastal Tallinnas ilmunud ajakiri.

Ajakirja väljaandja ja vastutav toimetaja oli Jakob Lukats (1878–1947). Väljaanne oli 36-leheküljeline ja ilmus korra nädalas.

Toimetus asus Tallinnas aadressil Uus tänav 11. Ajakirja trükiti Tallinnas V. Ehrenpreisi trükikojas.

## Välislingid
* Digar - Asunik 1910
Saksamaa maavägi

**Saksamaa maavägi** (saksa keeles *Heer*) on Bundeswehri struktuuriüksus.

## Juhtimine
*  Maaväe väejuhatus
** Maaväe arengu amet
** Maaväe väljaõppe väejuhatus

## Struktuur
### Väeüksused
#### Diviisid
*  1. tankidiviis
*  10. tankidiviis
*  Kiirreageerimisjõudude diviis
* Kodukaitse diviis

### Jagunemine
#### Jalavägi
*  Jäägrid
*  Langevarjurid
*  Mägijäägrid

#### Muu
*  Maaväeluure
* Maaväe sanitaarteenistus

## Õppeasutused
Maaväe väljaõppe väejuhatusele alluvad õppeasutused:
* Jalaväekool
* Pioneerikool
*  Maaväe Tehniline Kool
* Maaväe Lahingusimulatsiooni Keskus
* Maaväe Ohvitserikool
* Bundeswehri ÜRO väljaõppekeskus
*  Tankivägede Kool
* Erioperatsioonide Väljaõppekeskus
* Õhuoperatsioonide harjutus- ja väljaõppekeskus
* Maaväe lahingutegevuse harjutuskeskus
* Maaväe Allohvitserikool

## Viited
Hõbelõvi

**Hõbelõvi** (itaalia keeles *Leone d'argento*) on Veneetsia filmifestivali auhind parimale filmilavastajale. Seda on regulaarselt välja antud alates 1998. aastast.

Aastatel 1953–1994 anti auhinda ebaregulaarselt mitmele filmile, mis olid nomineeritud Kuldlõvile, kui teisejärgulist auhinda. Vahel on auhinda antud ka debüütfilmide, lühifilmide ja lavastamise eest.

## Võitjad

## Vaata ka
* Veneetsia filmifestival
* Kuldlõvi (Veneetsia filmifestivali auhind parimale filmile)

## Välislingid
* La Biennale di Venezia Veneetsia biennaali koduleht
* Veneetsia filmifestival IMDb andmebaasis
Băile Olănești

**Băile Olănești** on linn Rumeenias Vâlcea maakonnas. Linn asub ajaloolises Olteenia piirkonnas, maakonnakeskusest Râmnicu Vâlceast ligikaudu 15 km loodes.

Linna haldusalasse kuulub kaheksa küla: Cheia, Comanca, Gurguiata, Livadia, Mosoroasa, Olănești, Pietrișu ja Tisa.

Băile Olănești on kuurortlinn, seal asuvad mineraalveeallikad ja soojaveeallikad.

Asulat on ürikutes esmamainitud 1527. aastal. Kohalikke mineraalveeleiukohti on esmamainitud 1760. aastal. 1873. aasta Viini maailmanäitusel sai Băile Olănești allikatest pärit mineraalvesi kuldmedali. 1895. aastal hävitas üleujutus kõik kuurordi hooned. Uuesti avati taas ülesehitatud kuurort alles 1904. aastal.

Linnaõigused sai Băile Olănești 1953. aastal.

## Viited
Adele Nõmpere

**Adele Nõmpere trükikoda** (kuni 1937. aastani **Adele Nõmberg**) asus Tallinnas, Suur-Ameerika tänav 3-a.

Trükiti peamiselt pisitrükiseid nagu teatrikavad, hinnakirjad, jms, kuid ka mõningaid ajakirju ja ajalehti.

Peamine trükikoja tegevus toimus 1934–1940. Ettevõte natsionaliseeriti 26. juulil 1940. Peale natsionaliseerimist sai nimeks **Natsionaliseeritud Adele Nõmpere trükikoda**.

## Viited
Johan Nurmberg

**Johan Nurmberg** (17. juuli 1879 Nurmissaare, Vana-Tänassilma, Viljandi kihelkond – 22. september 1937 Viljandi) oli Eesti trükikoja omanik ja seltskonnategelane.

Johan Numberg õppis Viljandi Friedrich Kuhlbarsi elementaarkoolis. 

1896. aastal asus elama Viljandisse ja omandas trükitöölise kutse Ado Peeti trükikojas. Seejärel võitles Vene-Jaapani sõjas ja I maailmasõjas. 

1910. aastal kolis Tallinna, kus abiellus Liisa Moosega. Töötas ladujana mitmes Tallinna trükikojas ja töödejuhatajana Ühiselu trükikojas. 

Naasnud Viljandisse, ehitas endale aadressil Trepimäe 6 asuva villa-elamu. 

1918. aastal ostis ta Viljandis Tartu 9 hoovis asunud Ado Tõllasepa trükikoja, mida pidas mitukümmend aastat. 

Hiljem ehitas suure äri- ja eluhoone Viljandis Tallinna tänav 11. 

Oli agar seltsitegelane, võttis osa mitmesuguste seltskonna- ja majandusorganisatsioonide juhtimisest. Saatnud rahvaluulet nii Jakob Hurdale kui ka Matthias Johann Eisenile . 

Nurmbergil oli Viljandis aadressil Lossi 31 asuv trükikoda ja köitetuba, kus kuni 1940. aastani anti välja ka ajalehte Oma Maa.

## Viited

## Välislingid
* Johan Nurmberg Genis
Parima meeskõrvalosatäitja Oscar

**Parima meeskõrvalosatäitja Oscar** (inglise keeles *Academy Award for Best Supporting Actor*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat meesnäitlejat, kes mängis kõrvalosa filmis, mis esilinastus eelneval kalendriaastal. Auhinnatseremoonial annab auhinna võitjale üle traditsiooni kohaselt eelneva aasta parima naiskõrvalosatäitja Oscari võitja.

Esimest korda anti auhinda välja üheksandal Oscari tseremoonial 1937. aastal, kui võitis näitleja Walter Brennan rolli eest filmis "Come and Get It". Algselt said võidukad näitlejad nii mees- kui ka naiskõrvalosatäitja kategoorias kuju asemel mälestustahvli, 1944. aasta Oscari tseremooniast alates on võitjad saanud täissuuruses kuju.

2022. aasta seisuga on auhinda välja antud 77 näitlejale. Brennan on kolme auhinnaga selle kategooria edukaim näitleja. Kaks korda on auhinna pälvinud näitlejad Mahershala Ali, Michael Caine, Melvyn Douglas, Anthony Quinn, Jason Robards, Peter Ustinov ja Christoph Waltz.

Neli korda ehk enim on auhinnale nomineeritud Brennan, Jeff Bridges, Robert Duvall, Arthur Kennedy, Jack Nicholson, Claude Rains ja Al Pacino.

## Võitjad

## Vaata ka
* Oscar
* Parima naiskõrvalosatäitja Oscar

## Viited

## Välislingid

* Oscari auhindade koduleht 
* Oscari auhindade andmebaas
Kiisa (perekonnanimi)

**Kiisa** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kiisa 109 inimesel: 50 mehel ja 59 naisel. Perekonnanimede levikult oli Kiisa meeste puhul 2087. kohal ja naiste puhul 1897. kohal.

Kiisa oli levinuim nimi üle 85-aastaste vanuserühmas, kus seda oli 10 000 elaniku kohta 1,92. Perekonnanimi Kiisa oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 4,40 inimest.

19. sajandi algul pandi pärisorjusest vabastamise käigus talupoegadele Tartu maakonna Otepää ja Tartu-Maarja kihelkonna Päidla ja Ropka mõisavallas perekonnanimeks Kiesa.

1930. aastate nimede muutmise kampaania käigus võeti Kiisa uueks nimeks ühel korral, kui loobuti nimest Uttendorf. Perekonnanime Kiisa vahetati kahel korral, uueks võetud nimeks oli mõlemal juhul Aedna. 

## Nime kandjaid
*Ants Kiisa, eesti kuulitõukaja ja treener (1969–)
*Ats Kiisa, eesti kergejõustiklane (1995–) 
*Endel Kiisa, eesti motosportlane (1937–)
*Virve Kiisa, eesti motosportlane ja treener (1930–2022)

## Viited

## Välislingid
*
Țicleni

**Țicleni** on linn Rumeenias Gorji maakonnas. Linn asub ajaloolises Olteenia piirkonnas, maakonnakeskusest Târgu Jiust ligikaudu 19 km lõunakagus.

Țicleni linn moodustati 1968. aastal, kui ühendati kolm naftatööstuse tööliste asulat.

## Viited
Mágocs

**Mágocs** (saksa keeles *Magotsch*) on linn Ungaris Baranya komitaadis Hegyháti kreisis. Linn asub komitaadikeskusest Pécsist ligikaudu 31 km põhjas.

Mágocsit on esmamainitud 1251. aastal, linnaõigused sai 1. juulil 2009.

## Viited
Eesti torupill

**Torupill** on õhukotiga puhkpill.

## Ajalugu
Millal torupill Eesti aladele jõudis, ei ole täpselt teada. Varaseimad teated torupillimängust Eestis ulatuvad 16. sajandisse, kuid tõenäoliselt kasutati juba varem. Kuni 18. sajandi lõpuni oli torupill eestlaste peamine tantsu- ja tavandimuusikapill. Torupillimuusika avaldas olulist mõju Eestis uuema rahvalaulu kujunemisele. 

Torupilli mängiti peamiselt tantsuks, aga ka mitmesuguste kommete juures saateks (näiteks pulmades). Harvem mängiti töötegemise ajal (näiteks viljalõikusel). Pill püsis kauem kasutuses saartel ja rannikualadel. 19. sajandil taandus torupill viiuli ja lõõtspilli ees, kuid tuli uuesti kasutusele 1970. aastatel rahvamuusikaansamblites.

## Ehitus
Torupill koosneb neljast põhiosast:

* nahast õhukott (tuulekott) oli tehtud hülge, härja või mõne muu suurema looma maost, aga ka koera- või kitse, harva loomapõiest;
* koti ülaosas oli nahkklapiga õhupuhumistoru ehk *napp* (puhuti õhku tuulekotti);
* puust 5–6 sõrmeauguga sõrmiline (viisi mängimiseks), milles heli tekitas pilliroost või hanesulest* piuk;*
* harva 1, enamasti 2, vahel ka 3 puust jämedamat bassitoru, millest üks undas kaasa toonikat, teine dominanti.

Nahast õhukotti hoiab pillimees kaenla all ja surub sealt küünarnukiga vajutades õhku välja. Sõrmilisse ja bassitorudesse minevat õhuvoolu reguleeritakse käsivarre surve abil.

## Vaata ka

* Torupill
* Tooru õhtu
* Šoti torupill

## Viited

## Välislingid

* Torupill. Eesti Rahva Muuseum
* Juhan Maaker mängimas. Torupilli-Juss Helmes 1925. aastal. Eesti Teatri- ja Muusikamuuseum
* Ansambel Torupill. Eesti Rahva Muuseum
* Pilliportaal
Rag'n'Bone Man

**Rory Charles Graham** (esinejanimega **Rag'n'Bone Man**, sündinud 29. jaanuaril 1985) on inglise laulja ja laulukirjutaja. Ta on tuntud oma sügava baritoni poolest. Tema esimene hittsingel "Human" ilmus 2016. aastal ning samanimeline debüütalbum ilmus 2017. aastal.
## Diskograafia
### Albumid
* *[[Human (Rag'n'Bone Mani album)|Human]]* (2017)
* *[[Life By Misadventure (Rag'n'Bone Mani album)|Life By Misadventure]]* (2021)
F-teadus

**F-teadus** (inglise keeles *φ-science*) on osa teadusest, mille eesmärk on maailma formaalne kirjeldamine. F-teaduse mudeli ülesanne on teadusharude, näiteks keemia erinevate iseloomude mõistmine ja ilmestamine. 

## Päritolu
F-teaduse mudelit kasutas esimesena eesti teadusfilosoof Rein Vihalemm oma teaduskäsitluse täpsustamiseks peamiselt keemia ajaloos ja keemiafilosoofias. Oma töö lihtsustamiseks pidas Vihalemm vajalikuks eraldi määratleda teaduse teoreetilise ja täielikult kirjeldatava ning piiritletud osa f-teadusena. Teadus ei koosne vaid loodusseadustest, matemaatilisest füüsikast, füüsikateooriast jms, vaid sisaldab erinäolisi komponente. F-teadus tegeleb ainult enda poolt loodusseaduste objektidena konstrueeritavaga. 

F-teaduse mudel on paika pandud füüsika ehk nn etalonteaduse järgi, millest on tulnud ka f-täht nimetusse "f-teadused". F-teadus kujutab endast ideaalset teaduse mudelit. 

## Teaduste liigitamine
F-teaduse mudel on vajalik eraldi teoreetilise mudelina teadusharude eristamiseks, kuna füüsikat ennast pidevalt areneva teadusena ei saa aluseks võtta. Vihalemma f-teaduse mudelist lähtudes liigitatakse teadus kolmeks:

1) täielikult f-teadusena kirjeldatav, nagu füüsika,

2) osaliselt f-teadusena kirjeldatav, nagu keemia või bioloogia,

3) vaid väga väikestes piirides või üldse mitte f-teadusena kirjeldatav ehk sotsiaal- ja humanitaarteadus.

Teaduse pideva arengu ja uute avastuste tõttu võivad need piirid nihkuda ning teaduste liigitused muutuda. Tänapäevase käsitluse järgi liigitub füüsika täielikult f-teaduse alla ja on selle põhinäide, kuid tulevikus ei pruugi see nii olla. Keemia koosneb kahest poolest, millest üks liigitub f-teaduse alla, kuid teine (kirjeldav-klassifitseeriv-ajalooline pool) ei sisalda ainult f-teaduslikult modelleeritavat.  F- teadusest sõltumatu materjal ei taandu füüsikale ning seda pole võimalik täielikult f-teaduslikult konstrueerida, seega ei saa olla täppisteadus. Keemiaga sarnaselt on mitmeosaline ka bioloogia. Kuigi bioloogias on üldtuntum pool, mis pole f-teaduslik, sisaldab siiski ka bioloogia teadusena mitmeid ühisusi füüsikaga.

## Viited
Nicholas Maxwell

**Nicholas Maxwell** (3. juulil 1937 – 11. jaanuar 2025) oli Briti teadusfilosoof.
Ta õpetas teadusfilosoofiat University College Londonis ning oli seal emeriitprofessor. Ta  avaldas 15 raamatut ja üle 80 publikatsiooni filosoofia, teadusfilosoofia ning füüsika teemadel.

## Elukäik
Nicholas Maxwelli karjäär sai alguse soovist universumi olemust mõista. Väikse poisina sattus ta vaimustusse teoreetilisest füüsikast. Noorena mõistis ta vajadust mõista peale universumi ka inimeste sisemaailma. Vanemate soovil astus ta University College Londonisse matemaatikat õppima, kuid polnud erialaga rahul ning pärast teist ülikooliaastat otsustas astuda sõjaväkke. Pärast sõjaväge suundus Maxwell Manchesteri ülikooli filosoofiat õppima.

Maxwell otsustas hakata päevikut pidama, kuhu tähendas üles kõik oma mõtted ja tunded. Hiljem sai ta päevikusissekannetest inspiratsiooni oma magistritöö kirjutamiseks. Tema suurimad eeskujud olid Karl Popper ja J. J. C. Smart.

Saanud Karl Popperi seminaridest innustust, asus Nicholas Maxwell peale magistritöö kirjutamist õpetama teadusfilosoofiat, kõigepealt aasta Manchesteri ülikoolis ning siis University College Londonis, kuhu jäi pensionini. Pensionipõlve  otsustas ta pühendada tööle filosoofia vallas.

## Viited
Brezoi

**Brezoi** on linn Rumeenias Vâlcea maakonnas. 

Linn asub ajaloolises Olteenia piirkonnas, maakonnakeskusest Râmnicu Vâlceast ligikaudu 28 kilomeetrit põhjaloodes. 

Linn asub Lotru jõe suubumiskohas Olti.

Linna haldusalasse kuulub kaheksa küla: Călinești, Corbu, Drăgănești, Golotreni, Păscoaia, Proieni, Valea lui Stan ja Văratica.

Brezoid on esmamainitud 1575. aastal, linnaõigused sai 1968. aastal.

## Viited

## Välislingid
Kiisler

**Kiisler** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kiisler 184 inimesel: 89 mehel ja 95 naisel. Perekonnanimede levikult oli Kiisler meeste puhul 970. kohal ja naiste puhul 999. kohal.

Kiisler oli levinumaks nimeks vanuserühmas 15–19, kus seda oli 10 000 elaniku kohta 2,54. Perekonnanimi Kiisler oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 10,07 inimest.

19. sajandi algul pandi pärisorjusest vabastamise käigus  Viljandi maakonna Helme kihelkonna Helme, Vanamõisa ning Riidaja mõisavaldades, samuti Järva maakonna Koeru kihelkonna Kapu mõisavallas talupoegadele perekonnanimeks Kiesler, Kiessler, Kiestler, Kissler (Kiisler).

1930. aastate nimede muutmise kampaania käigus vahetati perekonnanime Kiisler kahel korral - uuteks võetud nimedeks olid Altvee ja Kaldoja. 

## Nime kandjaid
*Mikk Kiisler, eesti tehnikateadlane (1931–1994)
*Siim Valmar Kiisler, Eesti poliitik (1965–)
*Vilja Kiisler, eesti ajakirjanik, tõlkija ja kirjanduskriitik (1970–)

## Viited

## Välislingid
*
Risto Lillemets

**Risto Lillemets** (sündinud 20. novembril 1997) on eesti kümnevõistleja.

2021. aasta kergejõustiku sise-EM-il sai Lillemets seitsmevõistluses 6055 punktiga viienda koha.

Olles neli aastat (2018–2022) treeninud Art Arvisto juhendamise järgi, alustas Risto 2022 lõpus treenimist Erki Noole käe all.

2023. aastal saavutas ta Istanbulis toimunud Euroopa kergejõustiku sisemeistrivõistlustel seitsmevõistluses 6079 punktiga kolmanda koha.

## Haridus
On lõpetanud Kuressaare Gümnaasiumi ja omandanud TTÜ-s tootearendus-robootika eriala.

## Isiklikud rekordid
Allikas: IAAF
*Seisuga 8. märts 2025
;Väljas

;Sees

## Tunnustus
* 2021 – Saare maakonna aasta meessportlane
* 2023 -  Saare maakonna aasta meessportlane

## Viited

## Välislingid
* 
* Märt Roosna. Lillemets, Tšernjavski, Rosenberg. Kes on jõusaaliloom, kes kipub treeneriga vaidlema, kes teeb esimesena 8300 punkti? Delfi Sport, 17. august 2020
Dumbrăveni

**Dumbrăveni** (kuni 1945. aastani ** Ibașfalău**, saksa keeles *Elisabethstadt*, ungari keeles *Erzsébetváros*) on linn Rumeenias Sibiu maakonnas. Linn asub ajaloolises Transilvaania piirkonnas Târnava Mare jõe ääres, Mediașist ligikaudu 19 km idakirdes ja maakonnakeskusest Sibiust umbes 59 km kirdes.

Linna haldusalasse kuulub kaks küla:  Ernea (*Ehrgang*, *Argung*, *Szászernye*) ja Șaroș pe Târnave (*Scharosch*, *Šuerš*, *Szászsáros*).

2011. aasta rahvaloenduse andmetel oli linna elanikest rumeenlasi 71,1%, mustlasi 18,4%, ungarlasi 9,2% ja sakslasi 1%.

Asulat on esmamainitud 1332. aastal.

Linnas asub aastatel 1552–1563 ehitatud Apafi loss. Dumbrăveni vaatamisväärsuste hulka kuulub ka 18. sajandil rajatud barokkstiilis armeenia kirik.

## Viited
Parima naiskõrvalosatäitja Oscar

**Parima naiskõrvalosatäitja Oscar** (inglise keeles *Academy Award for Best Supporting Actress*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat naisnäitlejat, kes mängis kõrvalosa filmis, mis esilinastus eelneval kalendriaastal. Auhinnatseremoonial annab auhinna võitjale üle traditsiooni kohaselt eelneva aasta parima meeskõrvalosatäitja Oscari võitja.

Esimest korda anti auhinda välja üheksandal Oscari tseremoonial 1937. aastal, kui võitis näitleja Gale Sondergaard rolli eest filmis "Anthony Adverse". Algselt said võidukad näitlejad nii nais- kui ka meeskõrvalosatäitja kategoorias kuju asemel mälestustahvli, 1944. aasta Oscari tseremooniast alates on võitjad saanud täissuuruses kuju.

2022. aasta seisuga auhinda välja antud 84 näitlejale. Dianne Wiest ja Shelley Winters on kahe auhinnaga selle kategooria edukaimad näitlejad. Kuus korda ehk enim on auhinnale nomineeritud Thelma Ritter, kuigi ta ei võitnud ühelgi korral. Noorim auhinna võitja on Tatum O'Neal, kes võitis kümneaastaselt rolli eest filmis "Paberist kuu". Vanim auhinna laureaat on Peggy Ashcroft, kes võitis 77-aastaselt rolli eest filmis "A Passage to India".

## Võitjad

## Vaata ka
* Oscar
* Parima meeskõrvalosatäitja Oscar

## Viited

## Välislingid
* Oscari auhindade koduleht 
* Oscari auhindade andmebaas
Chișineu-Criș

**Chișineu-Criș** (ungari keeles *Kisjenő*) on linn Rumeenias Aradi maakonnas. Linn asub ajaloolises Krisaania piirkonnas Crișul Albi jõe ääres, Ungari piirist 14 km kaugusel, maakonnakeskusest Aradist ligikaudu 40 km põhjakirdes.

Linna haldusalasse kuulub üks küla: Nădab (*Nadab*).

2011. aasta rahvaloenduse andmetel oli linna elanikest rumeenlasi 73,5%, ungarlasi 19,3% ja mustlasi 6,3%.

Asulat on esmamainitud 1202. aastal.

## Viited
Seini

**Seini** (saksa keeles *Leuchtenburg*, ungari keeles *Szinérváralja*) on linn Rumeenias Maramureși maakonnas. Linn asub ajaloolises Marmaatia piirkonnas, maakonnakeskusest Baia Marest ligikaudu 24 km lääneloodes.

Linna haldusalasse kuulub kaks küla: Săbișa (*Kissebespatak*) ja Viile Apei (*Apahegy*).

Asulat on esmamainitud 1334. aastal, linnaõigused sai 1988. aastal.

2011. aasta rahvaloenduse andmetel oli linna elanikest rumeenlasi 78,01%, ungarlasi 15,43%, mustlasi 2,13% ja teistest rahvustest inimesi 0,38%. 4,02% inimeste rahvus oli teadmata.

## Viited
Asia (maasikasort)

**<nowiki/>'Asia**' on aedmaasika sort, mis aretati Itaalias 2005. aastal.

## Kirjeldus
Viljad on ühtlase kujuga, säravpunased nii väljast kui seest, suured, meeldiva maitse ja aroomiga, piisava kastmisega südamik ilma õõnsusteta. Saagikus 1–1,2 kg põõsa kohta. Keskmiselt varajane sort: kannab vilja juuni algusest. Sorti iseloomustab pikk viljaperiood. Viljaaja lõpuks väikseid marju ei ole. Asia õied õitsevad veidi lehestiku all, suured viljad annavad suure korjamiskiiruse.

Puhmik on jõuline, suurte lehtedega. Lehed on laiad, erkrohelised, heledad, kergelt kortsuvad. Tupplehed on püstised. Saagikas ja hea säilivusega. Taim on vastupidav juurehaigustele, kuid tundlik kloroosi, jahukaste ja antraknoosi suhtes. Lumeta talvel on kasutatakse selle sordi kasvatamisel talvekatet. ‘Asia’ ei talu hästi katteloori, aga ilma selleta saavad õied kahjustada ja hiljem tekivad deformeerunud viljad.

## Kasutamine
Asia sorti maasikad sobivad kohe söömiseks, aga ka tortide kaunistamiseks ning töötlemiseks. Sort kannatab transport ning säilib mõõdukal temperatuuril ka pikemalt.
 
## Viited
Juha Jokela

**Juha Petteri Jokela** (sündinud 7. jaanuaril 1970 Tamperes) on soome teatrilavastaja, näitekirjanik ja stsenarist.

Ta lõpetas aastal 1989 Tamperes lütseumi. Aastatel 1990–1994 õppis ta Helsingi ülikoolis üldist kirjandust ja teatriteadust.

Ta on aastast 1994 Helsingi Teatriakadeemia õppejõud.

Aastal 2021 esietendus Von Krahli Teatris tema näidend "Fundamentalist". Lisaks ilmus aastal 2007 Kalju Kruusa tõlkes komöödia "Mobile horror".

## Isiklikku
Ta on abielus näitleja Mari Lehtoneniga, neil on kaks tütart.
Parima animafilmi Oscar

**Parima animafilmi Oscar** (inglise keeles *Academy Award for Best Animated Feature*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia aasta parimat animafilmi. Akadeemia defineerib "animafilmi" kui filmi, mille kestus on rohkem kui 40 minutit, mille tegelaskujude esitus on animeeritud, kasutades *frame-by-frame*-animatsioonitehnikat, mille märkimisväärne kogus tegelaskujusid on animeeritud ja mille animeeritud tegelaskujud on esindatud vähemalt 75% filmi vältusest.

Esimest korda anti auhinda välja 2002. aastal, kui võitis animafilm "Shrek".

Kolm korda ehk enim on auhinna võitnud Pete Docter, Docter on ka enim nomineeritud nelja nominatsiooniga. Kaks korda on võitnud Brad Bird, Byron Howard, Jonas Rivera, Clark Spencer, Andrew Stanton ja Lee Unkrich.

Filmistuudiotest on edukaim Pixar üheksa võidu ja 16 nominatsiooniga. 

## Võitjad

## Vaata ka
* Oscar
* Parima lühianimafilmi Oscar

## Viited

## Välislingid
* Oscari auhindade koduleht 
* Oscari auhindade andmebaas
Onești

**Onești** (aastatel 1965–1990 *Gheorghe Gheorghiu-Dej*, ungari keeles *Ónfalva*) on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 37 km lõunaedelas.

Linna haldusalasse kuuluvad  Slobozia ja Borzești külad.

Onești küla on esmamainitud 1458. aastal. 1952. aastal alustati Oneștisse naftakeemiatehase ehitamist. Onești sai linnaõigused 1956. aastal.

Oneștis on sündinud viiekordne olümpiavõitja võimleja Nadia Comăneci.

## Viited
Câmpina

**Câmpina** on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 31 km loodes.

Câmpinat on esmamainitud 1503. aastal. Kuni 1840. aastani asus Câmpinas tollipunkt. Raudteeühenduse sai Câmpina 1879. aastal.

1897. aastal rajati Câmpinasse naftarafineerimistehas Steaua Română, mis läks 2021. aastal pankrotti.

## Viited
Mitino kalmistu

**Mitino kalmistu** (vene keeles Митинское кладбище) on kalmistu Moskvas Looderingkonnas Mitino rajoonis Pjatnitskoje maanteel.

Mitino kalmistu pindala on 108 hektarit.

Mitino kalmistu on rajatud 1978. aastal. Kalmistul on ka moslemite sektor.

1985. aastal ehitati kalmistule krematoorium. Kalmistule on rajatud ka kolumbaarium.

Mitino kalmistule on maetud 28 tuletõrjujat, kes osalesid 26. aprillil 1986 Tšornobõli tuumaelektrijaama kustutustöödel. Neile on püstitatud mälestussammas.

## Maetuid
*Aleksandr Abramski, helilooja
*Anatoli Aleksandrov, füüsik
*Boriss Durov, filmilavastaja ja stsenarist
*Vladimir Dvorkovitš, maletreener
*Juri Filatov, neurokirurg
*Anatoli Hartšev, sotsioloog
*Sergei Hlebnikov, kiiruisutaja
*Valeri Jaškin, estraadimuusik
*Nikolai Karakulov, kergejõustiklane
*Jevgeni Krõlatov, helilooja ja pianist
*Vladimir Kuzin, suusataja
*Albina Matvejeva, näitleja
*Valentin Muratov, võimleja
*Sofja Muratova, võimleja
*Danil Netrebin, näitleja
*Natalja Pirumova, ajaloolane
*Marina Polbentseva, tsirkuseartist, muusik ja näitleja
*Nikolai Prokopovitš, näitleja
*Zoja Rudnova, lauatennisist
*Juri Sapega, võrkpallur ja treener
*Valentika Savitskaja, lendur
*Nadežda Sementsova, näitleja
*Eduard Sibirjakov, võrkpallur
*Juri Starunski, võrkpallur
*Boriss Staviski, ajaloolane ja arheoloog
*Zoja Stepanova, näitleja
*Utuy Tatang Sontani, sunda rahvusest Indoneesia kirjanik
*Viktor Šamburkin, laskesportlane
*Vassili Šandõbin, poliitik 
*Anatoli Šapošnikov, lennukikonstruktor
*Betsi Šidfar, filoloog-arabist ja tõlkija
*Valentina Telegina, näitleja
*Viktor Tjumenev, jäähokimängija
*Juri Tšurbanov, riigitegelane
*Kapitolina Vassiljeva, ujuja
*Ritšard Viktorov, filmilavastaja ja stsenarist
*Vitali Vološinov, füüsik
*Aleksei Võžmanavin, maletaja

## Viited
Keskdivisjon (NHL)

**Keskdivisjon** (inglise keeles *Central Division*) on Põhja-Ameerika hokiliiga NHL-i üks neljast divisjonist, mis asutati 1993. aastal Läänekonverentsi osana.

Aastatel 2013–2020 oli divisjonis seitse meeskonda, erinevalt teiste divisjonide kaheksast. Arizona Coyotes liitus divisjoniga hooajal 2021/2022, kui Vaikse ookeani divisjonis asus kohale laiendusmeeskond Seattle Kraken.

## Klubid
* Chicago Blackhawks
* Colorado Avalanche
* Dallas Stars
* Minnesota Wild
* Nashville Predators
* St. Louis Blues
* Utah Mammoth
* Winnipeg Jets
Atlandi divisjon (NHL)

**Atlandi divisjon** (inglise keeles *Atlantic Division*) on Põhja-Ameerika hokiliiga NHL-i üks neljas divisjonist ja kuulub Idakonverentsi. Divisjon koosneb kaheksast meeskonnast, mille kodulinnad asuvad USA-s ja Kanadas Atlandi ookeani ranniku piirkonnas.

## Klubid
Alates 2021. aastast kuuluvad Atlandi divisjoni järgmised klubid:
*Boston Bruins
*Buffalo Sabres
*Detroit Red Wings
*Florida Panthers
*Montreal Canadiens
*Ottawa Senators
*Tampa Bay Lightning
*Toronto Maple Leafs
Metropolitani divisjon

**Metropolitan divisjon** (inglise keeles *Metropolitan Division*) on Põhja-Ameerika hokiliiga NHL-i üks neljast divisjonist ja kuulub Idakonverentsi. Divisjon koosneb kaheksast meeskonnast, mille kodulinnad asuvad peamiselt USA idaranniku suuremates suurlinnapiirkondades.

Osakond asutati 2013. aastal, et järgida NHL-i meeskondade ümberkorraldamisel vana Atlandi divisjoni. See on ainuke NHL-i divisjon, kus ei mängi ükski Kanada meeskond. Metropolitani divisjoni viis meeskonda asuvad kas New Yorgi suurlinnapiirkonnas või Pennsylvania osariigis ning kolm meeskonda Ohios, Põhja-Carolinas ja Washingtonis.

## Klubid
* Carolina Hurricanes
* Columbus Blue Jackets
* New Jersey Devils
* New York Islanders
* New York Rangers
* Philadelphia Flyers
* Pittsburgh Penguins
* Washington Capitals
Vaikse ookeani divisjon (NHL)

**Vaikse ookeani divisjon** (inglise keeles *Pacific Division*) on Põhja-Ameerika hokiliiga NHL-i üks neljast divisjonist ja kuulub Läänekonverentsi. Divisjonis on kaheksa meeskonda, mille kodulinnad asuvad Vaikse ookeani rannikul, Ameerika Ühendriikides ja Kanadas. Vaikse ookeani divisjon on NHL-is ainus, millel pole ühtegi *[[Original Six]]*i meeskonda.

Kui hooajal 2021/2022 hakkas mängima laiendusmeeskond Seattle Kraken, liitus see Vaikse ookeani divisjoniga. Meeskondade seisu viigistamiseks siirdus Arizona Coyotes Keskdivisjoni.

## Klubid
* Anaheim Ducks
* Calgary Flames
* Edmonton Oilers
* Los Angeles Kings
* San Jose Sharks
* Seattle Kraken
* Vancouver Canucks
*Vegas Golden Knights
Idakonverents (NHL)

**Idakonverents** on Põhja-Ameerika jäähokiliiga NHL-i üks kahest konverentsist Läänekonverentsi kõrval. See koosneb 16 meeskonnast, mis on jagatud Atlandi divisjoni ja Metropolitani divisjoni vahel. Konverentsi võitjat autasustatakse Prince of Wales Trophy'ga ja ta läheb Stanley karika finaalis igal aastal vastamisi Läänekonverentsi meistriga.

Idakonverentsi seni viimane meister on Tampa Bay Lightning (hooajal 2019/2020). Montreal Canadiensil on enim võite, kokku 25.

Konverentsi tunti aastatel 1974–1993 kui **Walesi printsi konverentsi**. 1993. aastal muudeti konverentside ja divisjonide nimesid, et paremini kirjeldada meeskondade geograafilist asukohta ning sündisid Ida- ja Läänekonverents.

## Klubid
Läänekonverents (NHL)

**Läänekonverents** on Põhja-Ameerika jäähokiliiga NHL-i üks kahest ​​konverentsist Idakonverentsi kõrval. See koosneb 16 meeskonnast, millest kaheksa kuuluvad Vaikse ookeani divisjoni ja kaheksa Keskdivisjoni. Konverentsi võitjat autasustatakse Clarence S. Campbell Bowli auhinnaga ja ta läheb igal aastal Stanley karika finaalis vastamisi Idakonverentsi meistriga.

Läänekonverentsi seni viimane meister on Dallas Stars (hooajal 2019/20). Edmonton Oilersil ja Chicago Blackhawksil, mõlemal seitse, on enim võite.

Konverentsi tunti aastatel 1974–1993 **Clarence Campbelli konverentsi** nime all. 1993. aastal muudeti konverentside ja divisjonide nimesid, et need kajastaksid paremini meeskondade geograafilist asukohta ning sündisid Lääne- ja Idakonverents.

## Klubid
Sunrise

**Sunrise** on linn USA-s Florida osariigis Browardi maakonnas ja osa Miami-Fort Lauderdale'i-West Palm Beachi suurlinnapiirkonnast. 2020. aasta rahvaloenduse andmetel oli linnas 97 335 elanikku. Aastal 2010 oli elanikke 84 439.

Sunrise asutati 1960. aastate alguses, kui kinnisvaraarendaja Norman Johnson ostis Browardi maakonnas 2650 aakri suuruse maa-ala. Algselt kandis see nime **Sunrise Golf Village**. Praeguse nime sai linn 1971. aastal.

Sunrise'is asuvad Lõuna-Florida suurim äripark Sawgrass International Corporate Park, enam kui 350 kauplusega Sawgrass Mills ja FLA Live Arena, kus asub NHL-i hokiklubi Florida Panthersi koduväljal. Linna loodepiirist algab Evergladesi märgala.

## Viited

## Välislingid
* https://www.sunrisefl.gov/
Ukraina Kommunistlik Partei (Nõukogude Liit)

**Ukraina Kommunistlik Partei** ehk **UKP** (ukraina keeles *Комуністична партія України*), 1952. aastani **Ukraina Kommunistlik (bolševike) Partei** (**UK(b)P**), oli Ukraina NSVs ainuke ametlikult riigivõimu teostav erakond ning ainus lubatud partei. UKP rajati 1918. aastal ning oli suurema osa oma ajaloost allutatud Nõukogude Liidu Kommunistlikule Parteile, moodustades NLKP territoriaalse allüksuse Ukrainas. 

UKP järgis marksistlikku ideoloogiat ja seadis eesmärgiks oma poliitilise programmi kohaselt Ukrainas kommunismi üles ehitamise. Ukraina Kommunistlik Partei keelustati Ukrainas pärast augustiputši 1991. aastal. Keelustamise ajal oli erakonnas üle kolme miljoni liikme.

## Ukraina K(b)P ja Ukraina KP juhid

* juulist 1918 – septembrini 1918, Ukraina K(b)P KK I sekretär Georgi Pjatakov
* 9. september – 21. oktoober 1918, Ukraina K(b)P KK sekretäri kohusetäitja Serafima Gopner;
* oktoober 1918 – märts 1919, Ukraina K(b)P 3. sekretär Emanuel Kwiring
* märts–mai 1919, Ukraina K(b)P I sekretär Georgi Pjatakov
* mai–november 1919, Ukraina K(b)P I sekretär ja Välismaise büroo sekretär Stanislav Kossior
* november 1920 – märts 1921, Ukraina K(b)P sekretär Vjatšeslav Molotov
* märts–detsember 1921, Ukraina K(b)P vastutav sekretär Feliks Kon
* 12. jaanuar 1921 – 8. mai 1923, Ukraina K(b)P I sekretär Dmitri Manuilski
* 8. mai 1923 – 7. aprill 1925, Ukraina K(b)P 2. sekretär Emanuel Kwiring
* 7. aprill 1925 – 14. juuli 1928, Ukraina K(b)P peasekretär Lazar Kaganovitš
* 14. juuli 1928 – 27. jaanuar 1938, Ukraina K(b)P peasekretär Stanislav Kosior
* 27. jaanuar 1938 – 3. märts 1947, Ukraina K(b)P I sekretär Nikita Hruštšov
* 3. märts 1947 – 26. detsember 1947, Ukraina K(b)P I sekretär Lazar Kaganovitš
* 26. detsember 1947 – 18. detsember 1949, Ukraina K(b)P I sekretär Nikita Hruštšov
* 18. detsember 1949 – 4. juuni 1953, Ukraina K(b)P I sekretär Leonid Melnikov
* 4. juuni 1953 – 26. detsember 1957, Ukraina KP I sekretär Aleksei Kiritšenko
* 26. detsember 1957 – 28. juuni 1963, Ukraina KP I sekretär Nikolai Podgornõi
* 28. juuni 1963 – 19. mai 1972, Ukraina KP I sekretär Petro Šelest
* 19. mai 1972 – 28. september 1989, Ukraina KP I sekretär Volodõmõr Štšerbõtskõi
* 28. september 1989 – 23. juuni 1990, Ukraina KP I sekretär Vladimir Ivaško
* 23. juuni 1990 – 30. august 1991, Ukraina KP I sekretär Stanislav Gurenko

## Viited
Nikolaus Michalek

**Nikolaus Michalek** (sündinud 5. aprillil 1940) on Austria notar ja parteitu poliitik.

Nikolaus Michalek lõpetas Viini Ülikooli juristina 1962. aastal. 1962. aasta juulis sai ta ühe Viini notari juurde notarikandidaadiks. Notarieksami sooritas ta 1965. aastal kiitusega. Aastatel 1963–1964 sooritas ta ajateenistuse Austria armees. Alates 1965. aastast oli ta Notarikandidaatide Ühingu eestseisuse liige. Alates 1970. aastast oli ta Austria Notarite Koja liige ja 1978. aastast selle asepresident. Tegutses Viinis notarina alates 1976. aastast.

Nikolaus Michalek oli 17. detsembrist 1990 kuni 4. veebruarini 2000 Austria justiitsminister.

## Viited
Taifun-K

**Taifun-K** või **KamAZ-63968** (vene keeles *Тайфун-К* või *КамАЗ-63968* või *Камаз-63968 Тайфун*) on Venemaal valmistatud soomusauto.

## Mudelid
*4x4
**Kamaz 5388
**Kamaz 53888
*6x6
**Kamaz 6396
**Kamaz 63968
**Kamaz-63969
*8x8
**Kamaz 6398
**Kamaz 63988

## Kasutajad
* 
* 

### Galerii

CombatExercise2016-16.jpg|Vene sõjaväelased 2016. aastal Taifun-K-ga


## Viited